[{"text_idx": "#000002", "text": "Help ar gael i breswylwyr Abertawe ar wefan costau byw"}, {"text_idx": "#000003", "text": "TREFNWYD bod gwefan popeth dan yr unto newydd ar gael i gefnogi miloedd lawer o deuluoedd yn Abertawe sydd am arbed arian yn ystod yr argyfwng costau byw."}, {"text_idx": "#000004", "text": "Mae\u2019r wefan sef a luniwyd gan Gyngor Abertawe, yn cynnwys gwybodaeth am daliadau y gall fod gan bobl leol hawl iddynt, yn ogystal ag awgrymiadau arbed ynni i breswylwyr sydd mewn dyled."}, {"text_idx": "#000005", "text": "Mae\u2019r wefan hefyd yn cynnwys swyddi gwag ac arweiniad i bobl sy\u2019n chwilio am waith, ynghyd a\u0302 gwybodaeth am ble y gall pobl gael help i ddod o hyd i fwyd ac eitemau hanfodol eraill."}, {"text_idx": "#000007", "text": "Mae adrannau eraill o\u2019r wefan yn canolbwyntio ar help i rieni sy\u2019n talu am gostau ysgol. Mae hyn yn cynnwys grantiau gwisg ysgol i deuluoedd ar incwm isel a gwybodaeth am gymhwyster ar gyfer prydau ysgol am ddim."}, {"text_idx": "#000011", "text": "\u201cGwyddwn y bydd llawer o bobl yn Abertawe yn pryderu am sut i gael deupen llinyn ynghyd yn ystod yr argyfwng costau byw, felly hoffem sicrhau ein holl breswylwyr ein bod yma i\u2019w cefnogi \u2013 yn union fel yr oeddem yn ystod y pandemig."}, {"text_idx": "#000012", "text": "\u201cMae\u2019r holl wybodaeth y gall fod ei hangen ar bobl ar gael mewn un lle ar y wefan newydd, gan ei gwneud yn haws i breswylwyr gael gwybod am y gefnogaeth sydd wrth law i\u2019w helpu o bosib i gael gafael ar daliadau neu arbed arian."}, {"text_idx": "#000013", "text": "\u201cMae hyn yn dilyn y miliynau o bunnoedd a dalwyd gennym eisoes i gyfrifon banc miloedd o bobl yn y misoedd diweddar fel rhan o\u2019r cynlluniau cymorth costau byw a thanwydd a ariennir gan Lywodraeth Cymru ac a gynhelir gan y cyngor.\u201d"}, {"text_idx": "#000014", "text": "Mae\u2019r wefan costau byw newydd hefyd yn cynnwys gwybodaeth am ddigwyddiadau a gweithgareddau am ddim neu gost isel sydd ar ddod yn Abertawe, yn ogystal a\u0302 manylion cynlluniau a ariennir gan y llywodraeth i helpu gyda gofal plant."}, {"text_idx": "#000015", "text": "Mae dolenni i sefydliadau eraill sy\u2019n darparu cyngor a chefnogaeth hefyd ar gael, yn ogystal a\u0302 gwybodaeth am siop ailddefnyddio Trysorau\u2019r Tip y cyngor yng Nghanolfan Ailgylchu Llansamlet sy\u2019n cynnig nwyddau trydanol, celfi, dillad, nwyddau cartref ac eitemau eraill am gost isel."}, {"text_idx": "#000016", "text": "Clinigau ffliw galw heibio i blant a phobl ifanc i\u2019w cynnal yn Rhydaman"}, {"text_idx": "#000020", "text": "Cofio dioddefwyr ar ddiwrnod Cofio\u2019r Holocost"}]